CELEX: 32008R0393
Language: da
Date: 2008-04-30 00:00:00
Title: Kommissionens forordning (EF) nr. 393/2008 af 30. april 2008 om godkendelse af astaxanthindimethyldisuccinat som fodertilsætningsstof (EØS-relevant tekst)

1.5.2008   
            
            
               DA
            
            
               Den Europæiske Unions Tidende
            
            
               L 117/20
            
         
      KOMMISSIONENS FORORDNING (EF) Nr. 393/2008
   af 30. april 2008
   om godkendelse af astaxanthindimethyldisuccinat som fodertilsætningsstof
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget til nærværende forordning opførte præparat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »sensoriske tilsætningsstoffer« af præparatet astaxanthindimethyldisuccinat som tilsætningsstof til foder til laks og ørreder.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 17. oktober 2007, at astaxanthindimethyldisuccinat ikke har skadelige virkninger på dyrs eller menneskers sundhed eller på miljøet (2). Det blev endvidere konkluderet, at astaxanthindimethyldisuccinat ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA mener ikke, at der er behov for særlige krav om overvågning efter markedsføringen. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (5)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »sensoriske tilsætningsstoffer« og den funktionelle gruppe »a ii) farvestoffer; stoffer, der, når dyr fodres hermed, giver animalske fødevarer en farve«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. april 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29. Ændret ved Kommissionens forordning (EF) nr. 378/2005 (EUT L 59 af 5.3.2005, s. 8).
   
      (2)  Udtalelse afgivet den 17.10.2007 af Ekspertpanelet for Tilsætningsstoffer og Produkter eller Stoffer, der Anvendes i Foder om sikkerheden og effektiviteten ved Carophyll® Stay-Pink (astaxanthindimethyldisuccinat) som tilsætningsstof til foder til laks og ørreder. EFSA Journal (2007) 574, s. 1-25.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  Kategori: sensorisk tilsætningsstoffer. Funktionel gruppe: a ii) farvestoffer; stoffer, der, når dyr fodres hermed, giver animalske fødevarer en farve
               
            
                  2 a ii) 165
               
               
                  —
               
               
                  Astaxanthindimethyldisuccinat
               
               
                  
                               
                           
                           
                              Aktivstof:
                              
                                           
                                       
                                       
                                          Astaxanthindimethyldisuccinat
                                          (C50H64O10, CAS-nr.: 578006-46-9)
                                       
                                    
                                           
                                       
                                       
                                          Astaxanthindimethyldisuccinat > 96 %
                                       
                                    
                                           
                                       
                                       
                                          Andre karotenoider < 4 %
                                       
                                    
                        
                               
                           
                           
                              Tilsætningsstoffets sammensætning:
                              Formuleret i en organisk matrix
                           
                        
                               
                           
                           
                              Renhedskriterier:
                              
                                           
                                       
                                       
                                          Triphenylphosphinoxid (TPPO) ≤ 100 mg/kg tilsætningsstof
                                       
                                    
                                           
                                       
                                       
                                          Dichlormethan: ≤ 600 mg/kg tilsætningsstof
                                       
                                    
                        
                               
                           
                           
                              Analysemetoder
                              Højtryksvæskekromatografi (HPLC) i kombination med ultraviolet detektering (UV) (1)
                              
                           
                        
               
                  Laks og ørred
               
               
                  —
               
               
                  —
               
               
                  138
               
               
                  
                              1.
                           
                           
                              Må først anvendes fra seksmånedersalderen eller fra og med en vægt på 50 g.
                           
                        
                              2.
                           
                           
                              Til brug i fiskefoder skal tilsætningsstoffet anvendes i en formuleret form, der er stabiliseret korrekt med tilladte antioxidanter. Hvis der anvendes ethoxyquin i formuleringen, skal det af mærkningen fremgå, hvor stort ethoxyquinindholdet er.
                           
                        
                              3.
                           
                           
                              Hvis astaxanthindimethyldisuccinat blandes med canthaxanthin og andre astaxanthinkilder, må den samlede koncentration af blandingen højst være 100 mg astaxanthin-ækvivalenter (2)/kg i fiskefuldfoderet.
                           
                        
               
                  21. maj 2018
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives
      
         (2)  1,38 mg astaxanthindimethyldisuccinat svarer til 1 mg astaxanthin.